જંગલેશ્વરના મહેબૂબ ઓસમાણ ઠેબા, ઇલ્યાસ હારૂન સોરા, જાવેદ ગુલમહમદ દલ અને રફિક ઉર્ફે મેમણ હબીબ લોયાને પોલીસે ચાર દિવસ પૂર્વે રૂ.81.32 લાખની કિંમતના 8 કિલો 132 ગ્રામ ચરસના જથ્થા સાથે ઝડપી લીધા હતા. પોલીસે ચારેયને 14 દિવસના રિમાન્ડ પર લઇ પૂછપરછ શરૂ કરી હતી. ભક્તિનગર પોલીસ સ્ટેશનના પીઆઇ વિરલ ગઢવીએ જણાવ્યું હતું કે, મહેબૂબ પાસેથી ચરસ ખરીદનાર સાત ઇસમના નામ ખુલ્યા હતા. બુધવારે એ સાતેયના ઘરે દરોડા પાડી સર્ચ ઓપરેશન હાથ ધરવામાં આવ્યું હતું. જોકે કોઇ શંકાસ્પદ વસ્તુ હાથ નહીં લાગતા તમામના નિવેદનો નોંધવામાં આવ્યા હતા. આ ઉપરાંત મહેબૂબને ચરસનો જથ્થો શકીલ આપી ગયો હતો અને તે આણંદ પોલીસના હાથે ઝડપાઇ ગયો હોય શકીલનો ટ્રાન્સફર વોરંટથી કબજો મેળવવાની પોલીસે કવાયત શરૂ કરી હતી.